open-index/open-wikipedia-markdown huggingface dataset:
Ζερβάτι

Το **Ζερβάτι** (Αλβανικά: *Zervat*) είναι χωριό της Βορειου Ηπειρου, που εκτείνεται στους πρόποδες του βουνού του Δρυάνου, στη δυτική πλευρά της εθνικής οδού Κακαβιάς - Αργυροκάστρου. Βρίσκεται ανάμεσα στα χωριά Γεωργουτσάτι και Βουλιαράτι, σε απόσταση ενός χιλιομέτρου από την εθνική οδό. Διοικητικά ανήκει στο Νομό Αργυροκάστρου και στην Περιοχή Βρυσερών. Είναι χωριό της Άνω Δρόπολης, τμήματος της περιοχής της Βορείου Ηπείρου.

Συνορεύει απ' το βορρά με το χωριό Γεωργουτσάτι, απ' το νότο με το χωριό Βουλιαράτι και απ' τη δύση με το χωριό Δρόβιανη της επαρχίας Αγίων Σαράντα. Από την ανατολή, στους πρόποδες του χωριού, εκτείνεται η κοιλάδα (πεδιάδα) του ποταμού Δρίνου (Drini) (μερίδιο της Άνω Δρόπολης). Ο ποταμός Δρίνος είναι το τελικό σύνορο, ανατολικά του χωριού. Το Ζερβάτι απλώνεται ΝΑ προς ΒΔ περίπου 1.300 μ. και από ανατολή προς δύση περίπου 1.100μ, καλύπτοντας έτσι μια επιφάνεια κατά προσέγγιση 1,4 τετραγωνικά χιλιόμετρα. Βρίσκεται σε υψόμετρο περίπου 400 μέτρων πάνω από τη στάθμη της θάλασσας.

thumb|right|280px|Η κεντρική εκκλησία της Κοίμησης της Θεοτόκου
Η κεντρική εκκλησία του χωριού είναι αφιερωμένη στην Κοίμηση της Θεοτόκου.

## Δημογραφία
Ο πληθυσμός είναι ελληνικής εθνικότητας, κάτοχοι αλβανικής ή διπλής (ελληνικής-αλβανικής) υπηκοότητας,, χριστιανοί ορθόδοξοι, με μητρική γλώσσα την ελληνική. Έφτασε την απόγειό του μέχρι το 1990 με 700-800 άτομα. Μετά το άνοιγμα των συνόρων Αλβανίας-Ελλάδας, το 1990, ο πληθυσμός του χωριού μειώθηκε δραματικά, φτάνοντας τους 100-130 μόνιμους κατοίκους.

## Έκθεση Φωτογραφιών

Αρχείο:Houses in Zervati 2.jpg|Συνοικία του Ζερβατίου
Αρχείο:Saint Demetrius church in Zervati 02.jpg|Ο ναός του αγίου Δημητρίου
Αρχείο:Frescos in Dormition of the Theotokos church in Zervati.jpg|Αγιογραφίες από την Κοίμηση της Θεοτόκου
Αρχείο:Dryano monastery in Zervati.jpg|Το μοναστήρι Δρυάνου


## Παραπομπές


## Εξωτερικοί Σύνδεσμοι

*Ιστοσελίδα για το Ζερβάτι 
*Βουλιαράτι
*Δρόβιανη 
*Νεολαία Βορειοηπειρωτών
*North Epirus
*Παναγία η Ζερβάτι
*Άλμπουμ Φωτογραφιών-Ζερβάτι

Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Φινοκαλιά Λασιθίου

Η **Φινοκαλιά** είναι πολύ μικρός οικισμός της Κοινότητος Νεαπόλεως του Δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου σε υψόμετρο 240 μέτρα. 

Απέχει από τη Νεάπολη 32 χιλιόμετρα. Το όνομα του οικισμού προέρχεται από την λέξη «φινοκάλα», όπως αποκαλείται στην ανατολική Κρήτη η σκούπα. Ρίζα της είναι η βυζαντινή λέξη «το φινοκάλιν» και «φινοκαλώ» που σημαίνει *σαρώνω*, *σκουπίζω*. Αναφέρεται επίσημα το ο 1925 στο ΦΕΚ 27Α - 31/01/1925 να προσαρτάται στην τότε κοινότητα Νεάπολης. Σύμφωνα με την απογραφή του 2011 απογράφησαν 7 κάτοικοι.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Κρατίνος ο Αθηναίος

Ο **Κρατίνος** ήταν ένας από τους σημαντικότερους κωμωδιογράφους της αρχαίας Ελλάδας και ειδικότερα της αττικής κωμωδίας. Γεννήθηκε το πρώτο έτος της τετραετίας της 65ης Ολυμπιάδας, το 520 π.Χ., και πέθανε σε προχωρημένη ηλικία την τετραετία της 89ης Ολυμπιάδας, το 422 π.Χ., ήταν γιος του Καλλιμήδους και φέρονταν αρχηγός της Οινηίδος φυλής. 

Αυτός όπως και ο Αισχύλος ανέπτυξαν τον αριθμό των υποκριτών στις κωμωδίες. Δημιούργησε, κατά τον Αύγουστο Μάινεκε είκοσι τέσσερα θεατρικά έργα μεταξύ των οποίων ήταν οι "*Σάτυροι*", (το 424 π.Χ.), όπου έλαβε το 2ο βραβείο, (το 1ο είχε πάρει ο Αριστοφάνης με τους "*Ιππείς*"), οι "*Χειμαζόμενοι*" (425 π.Χ.), που μαζί με τους "Αχαρνείς" του Αριστοφάνη έλαβαν το 2ο βραβείο, ο "*Διονυσαλέξανδρος*" του οποίου η υπόθεση αποκαλύφθηκε σε πάπυρο που βρέθηκε το 1903, καθώς και η "*Πυτίνη*" την οποία και φέρεται να δίδαξε ο Κρατίνος σε μεγάλη ηλικία, περίπου 97 ετών, όπου έλαβε το 1ο βραβείο, ενώ την ίδια χρονιά ο Αριστοφάνης με τις "Νεφέλες" ήλθε τελευταίος.Σημειώνεται ότι το πρώτο του έργο φέρεται να δίδαξε σε ηλικία 67 ετών. Συνολικά βραβεύτηκε εννέα φορές. Τα πολυάριθμα αποσπάσματα του Κρατίνου διασώθηκαν από τον Αθήναιο και φέρονται παρά του Μάινεκε (Poetarum com gr. fragm.), καθώς και υπό του Kock (Fragm Com Att.).

Γενικά ο Κρατίνος θεωρείται υπερβολικά δηκτικός και ορμητικός και το ύφος του εμφαντικό και επίσημο. Ακολουθούσε το λυρικό τόνο, τα δε χορικά του υπήρξαν ιδιαίτερα δημοφιλή και λάμβαναν μέρος σε πολλές γιορτές. Λέγονταν πως ήταν μυημένος στον Ορφισμό και ήταν οπαδός του Βάκχου. 
## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.132.
* 

Κατηγορία:Αρχαίοι Έλληνες κωμικοί ποιητές
Κατηγορία:Αρχαίοι Αθηναίοι
Κατηγορία:Ποιητές Παλαιάς Κωμωδίας
Πρατίνας

Ο **Πρατίνας** υπήρξε από τους πρώτους ποιητές της αρχαίας Ελλάδας. Έδρασε την εποχή γύρω στην 70ή Ολυμπιάδα και θεωρείται ο εισηγητής του σατυρικού δράματος.

## Βιογραφία
Λίγα είναι γνωστά για την ζωή και το έργο του. Γεννήθηκε στους Φλειούς στην βορειοδυτική Αργολίδα. Ήταν σύγχρονος του Χοιρίλου και του Αισχύλου όταν ο Αισχύλος ξεκινούσε την καριέρα του. Είναι αμφίβολο αν ο Πρατίνας ήταν τραγικός ποιητής. Ίσως να ήταν κωμικός, αλλά σίγουρα ήταν ο πρώτος που δημιούργησε έργα που χαρακτηρίζονται ως *σατυρικό δράμα* με χοντρά αστεία και εξωτικούς χορούς των σατύρων. Σύμφωνα με την μαρτυρία δύο επιγραμμάτων περί του Σοφοκλή γνωρίζουμε ότι ο Πρατίνας εκτιμούσε τον σατυρικό χορό. Φέρεται να έγραψε 18 τραγωδίες και 32 σατυρικά δράματα, αλλά τα έργα του έχουν χαθεί σχεδόν όλα. Εκτός των έργων του έγραψε και διθύραμβους και ωδές, τα λεγόμενα *υπορχήματα*. Ένα σημαντικό απόσπασμα διασώθηκε από τον Αθήναιο.

Γιος του Πρατίνα ήταν ο Αριστέας, προς τιμή του οποίου οι κάτοικοι των Φλοιών του είχαν στήσει ανδριάντα, επειδή πατέρας και γιος θεωρούνταν ως οι μεγαλύτεροι ποιητές μετά τον Αισχύλο.

## Παραπομπές


## Πηγές
* 

Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Έλληνες διθυραμβικοί ποιητές
Κατηγορία:Αρχαίο δράμα
Fashion TV

Το **Fashion TV** είναι ένα διεθνές τηλεοπτικό κανάλι αφιερωμένο στην μόδα και στη μοντελοποίηση. Ιδρύθηκε στη Γαλλία το 1997 από τον Πολωνό επιχειρηματία Michel Adam Lisowski, ο οποίος κατέχει το κανάλι μέχρι και σήμερα.

Είναι από τα πιο διαδεδομένα κανάλια της καλωδιακής τηλεόρασης στον κόσμο, σε πάνω από 192 χώρες στις πέντε ηπείρους.

## Άλλες Περιοχές
### Αφρική
Το FTV στη Νότια Αφρική είναι διαθέσιμο στην DSTV (ιδιοκτησία της MultiChoice), στο κανάλι 178.

### Νέα Ζηλανδία
Το FTV στη Νέα Ζηλανδία είναι διαθέσιμο στο Freeview, στο κανάλι 30.

### Ιταλία
Το FTV στην Ιταλία είναι διαθέσιμο στην πλατφόρμα Sky Italia (θυγατρική της Sky plc) στο κανάλι 489 και στην πλατφόρμα Tivù Sat (ιδιοκτησία της Rai, της Mediaset και της Telecom Italia) στο κανάλι 58.

### Τουρκία
Το Fashion TV στην Τουρκία είναι διαθέσιμο στην πλατφόρμα Digiturk (ιδιοκτησία της beIN Media Group) στο κανάλι 110 (SD) και στο κανάλι 394 (HD).

## Άλλα Κανάλια Fashion TV
### F MEN: Fashion TV Men's Channel
Το Fashion TV έχει ένα άλλο δεύτερο κανάλι στην FTV οικογένεια, που ονομάζεται F ΜΕΝ. To F Men είναι 24ωρο κανάλι μόδας για άνδρες ενώ είναι αφιερωμένο σε σχεδιαστές μόδας των ανδρών, συλλογές διαδρόμου, στα αρσενικά μοντέλα και στον τρόπο ζωής. Το F ΜΕΝ είναι διαθέσιμο μέσω δορυφόρου στην Ευρώπη και τη Βόρεια Αφρική στην Hot Bird 3 (ιδιοκτησία της Eutelsat) καθώς και στην Ασία, στην Αυστραλία, στον Ειρηνικό Ωκεανό και στην Αμερική μετά την επιτυχή μετάδοση στην Ευρώπη. Επίσης, μεταδίδεται στην Ινδία και στη Ρωσία μέσω του δορυφόρου ABS 1, ενώ στην Ασία το F MEN είναι διαθέσιμο στο Χονγκ Κονγκ.

### FTV HD
Τον Οκτώβριο του 2008 ξεκίνησε να μεταδίδεται το Fashion TV HD, το οποίο προβάλει προγράμματα του Fashion TV σε High Definition.

## Εξωτερικοί σύνδεσμοι

*Επίσημη Ιστοσελίδα

Κατηγορία:Γαλλικοί τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1997
Κατηγορία:Βιομηχανία μόδας
Κατηγορία:Δημοσιογραφία μόδας
Περίσταλση

thumb|200px|Περίσταλση
Στη βιολογία και ειδικότερα στο μεταβολισμό με τον ελληνικό, διεθνή σήμερα,  όρο **περίσταλση**, ή *περισταλτική κίνηση* ή **περισταλτισμός**, χαρακτηρίζεται η εναλλασσόμενη σύσπαση και χαλάρωση, από άνω προς τα κάτω τόσο των  λείων μυϊκών ινών του χιτώνα του στομάχου όσο και των διαμήκων μυών του γαστρεντερικού σωλήνα. 
Κατά την περίσταλση δημιουργούνται κυματικές κινήσεις σε όλο το μήκος του πεπτικού σωλήνα και ιδιαίτερα του γαστρεντερικού  με συνέπεια το περιεχόμενο αυτών να μετακινείται έτσι προς μία κατεύθυνση.

Χαρακτηριστική εικόνα της περίσταλσης είναι η παρατηρούμενη στους γαιοσκώληκες κυματική κίνησή τους (περισταλτική κίνηση).

Η περίσταλση  αποτελεί μία πολύ σημαντική λειτουργία της πέψης των ζώων που ενεργεί εντονότερα τόσο στο στάδιο αυτής καθαυτής της πέψης, όσο και στο στάδιο της αποπάτησης, που χωρίς την λειτουργία αυτής αμφότερες οι άλλες δεν θα μπορούσαν να συντελεστούν.

## Δείτε επίσης
*Κατάσταλση
*Έμετος
*Βορβορυγμός

Κατηγορία:Πεπτικό σύστημα
Σκύλλα (αποσαφήνιση)

Με το όνομα **Σκύλλα** φέρονται τα ακόλουθα:

*Σκύλλα (με τη Χάρυβδη) θαλάσσιο τέρας της ελληνικής μυθολογίας.
*Σκύλλα της Μεσσήνης, που συνάντησε ο Οδυσσέας.
*Σκύλλα των Μεγάρων, κόρη του βασιλιά των Μεγάρων Νίσου.
*Σκύλλα (ατμοδρόμων), αγγλικό ιστιοφόρο.
*Σκύλλα (νήσος), νησί της Θράκης που αναφέρει ο Πλίνιος.
KTurtle

Το **KTurtle** είναι ένα εκπαιδευτικό περιβάλλον προγραμματισμού για Γραφικά Χελώνας. Διατίθεται με την  ελεύθερη GNU General Public License και είναι μέρους του εγχειρήματος KDE desktop environment. Το KTurtle έχει ενσωματωμένη μια γλώσσα που βασίζεται στη Logo. Είναι από τις λίγες γλώσσες με ελληνικοποιημένες εντολές.

Το KTurtle διατίθεται σαν πακέτο σε πολλές δημοφιλείς διανομές του Linux , συμπεριλαμβανομένου  των Ubuntu , Debian, Red hat, Suse Linux . Επίσης πιθανόν να μην το βρείτε σαν ξεχωριστό πακέτο αλλά σαν μέρος του ευρύτερου πακέτου-αρθρώματος kdeedu .  Επίσης το  KTurtle υπάρχει και σε έκδοση για Windows στο Kdeedu.

Το περιβάλλον KTurtle προορίζεται μόνο για εκπαιδευτικούς λόγους.

## Δείτε επίσης
*Γλώσσα προγραμματισμού Logo
**Turtle Art*, μία πολύ παρόμοια δραστηριότητα στο OLPC XO-1

## Εξωτερικοί σύνδεσμοι
* 
*Ο ιστότοπος του εγχειρήματος KTurtle 

## Παραπομπές


Κατηγορία:Λογισμικό KDE
Βαλδουίνος ΣΤ΄ της Φλάνδρας

Ο **Βαλδουίνος ΣΤ΄ της Φλάνδρας** ή **Βαλδουίνος ο Καλός** ή **Βαλδουίνος Α΄ του Αινώ** (*Baldwin VI of Flanders*, 1030 – 17 Ιουλίου 1070) από τον Οίκο της Φλάνδρας, Κόμης της Φλάνδρας (1067 -  1070) και Κόμης του Αινώ (1051 - 1070) ήταν μεγαλύτερος γιος και διάδοχος του Βαλδουίνου Ε΄ της Φλάνδρας και της Αδέλας της Γαλλίας κόρης του Ροβέρτου Β΄ της Γαλλίας.  Ο Βαλδουίνος ΣΤ΄ ήταν μεγαλύτερος αδελφός της Ματθίλδης της Φλάνδρας συζύγου του Γουλιέλμου του Κατακτητή. 

## Κληρονόμος του Αινώ

Ο πατέρας του τακτοποίησε τον γάμο του με την Ριχίλδη, κόμισσα του Αινώ και του Μονς (1051) με προίκα τις κομητείες του Αινώ και του Μονς τμήματα του Ερρίκου Γ΄ της Αγίας Ρωμαϊκής Αυτοκρατορίας. Το αποτέλεσμα ήταν να ξεσπάσει πόλεμος ανάμεσα στον Βαλδουίνο και τον αυτοκράτορα, ανεπιτυχής για τον Βαλδουίνο. 
Την περίοδο (1050 - 1054) με σύμμαχο τον Λαμβέρτος Β΄ του Λανς πολέμησε εναντίον του αυτοκράτορα. 

## Θάνατος και κληρονομιά του Βαλδουίνου

Πέθανε πρόωρα (17 Ιουλίου 1070), στο νεκροκρέβατο παραχώρησε την Φλάνδρα στον μεγαλύτερο γιο του Αρνούλφο και το Αινώ στον δεύτερο γιο του Βαλδουίνο υπό την προϋπόθεση αν πεθάνει πριν τον Αρνούλφο το Αινώ θα κληρονομήσει ο αδελφός του. 
Ο Βαλδουίνος ΣΤ΄ ανέθεσε στον μικρότερο αδελφό του Ροβέρτο Α΄ την κηδεμονία του μικρού Αρνούλφου και του εγγυήθηκε την ασφάλεια του δικού του γιου Ροβέρτου ενώ τον έβαλε να ορκιστεί ότι θα είναι πιστός στην σύζυγο του Ριχίλδη ως την ενηλικίωση του μικρού Αρνούλφου.  

Ο αδελφός του Ροβέρτος δεν θα κρατήσει τον όρκο του με αποτέλεσμα μετά τον θάνατο του Βαλδουίνου να ξεσπάσει εμφύλιος πόλεμος ανάμεσα στα μέλη της οικογένειας του, ο Αρνούλφος σκοτώθηκε σε μάχη άτεκνος και την Φλάνδρα θα κρατήσει τελικά ο Ροβέρτος.  Το Αινώ θα κυβερνηθεί κανονικά από τον δεύτερο γιο του Βαλδουίνο και τους απογόνους του.

## Οικογένεια

Με την σύζυγό του Ριχίλδη, κόμισσα του Αινώ, κόρη τού Ράινερ τού Χάσνον απέκτησε:
* Αρνούλφος Γ΄ απεβ. 1071, κόμης της Φλάνδρας.
* Βαλδουίνος Β΄ 1056-1098;, κόμης τού Αινώ.

## Παραπομπές



## Πηγές

*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984)
*Gilbert of Mons, Chronicle of Hainaut, Trans. Laura Napran (Woodbridge: The Boydell Press, 2005), p. 4
*Heather J. Tanner, Families, Friends, and Allies: Boulogne and Politics in Northern France and England, c.879–1160 (Leiden: Koninklijke Brill NV, 2004)
*Herman (of Tournai), The Restoration of the Monastery of Saint Martin of Tournai, Ed. Lynn Harry Nelson (Catholic University of America Press, 1996)
*Renée Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, Ed. Christopher Harper-Bill (Woodbridge: The Boydell Press, 1999)

## Εξωτερικοί σύνδεσμοι

*ΓΕΝΕΑΛΟΓΙΚΟ ΔΕΝΤΡΟ ΤΟΥ ΟΙΚΟΥ ΤΟΥ ΑΙΝΩ
*ΓΕΝΕΑΛΟΓΙΚΟ ΔΕΝΤΡΟ ΤΟΥ ΟΙΚΟΥ ΤΗΣ ΦΛΑΝΔΡΑΣ

|-

Κατηγορία:Κόμητες του Αινώ
Κατηγορία:Κόμητες της Φλάνδρας
Κατηγορία:Οίκος της Φλάνδρας
Περισκυλακισμός

Ο λεγόμενος **περισκυλακισμός** ήταν αρχαία ελληνική ιερή τελετή κατά την οποία γινόταν θυσία σκύλακος (κουταβιού) και περιφορά αυτού προς τιμή της αρχαίας θεότητας Εκάτης της Σελήνης της οποίας ο σκύλαξ ήταν ιερό ζώο, εξ ου και η επίκληση «Εκάτη Σκυλοφύλαξ» ή «Εκάτη Σκυλοκίτις» που πολλές φορές παρίστατο με τη μορφή σκύλου.

Κατά τον περισκυλακισμό γίνονταν καθαρμός των οικιών και καύση όλων των απορριμμάτων προ του ειδώλου της θεάς. Ανάλογη θυσία γίνονταν και στη Ρώμη κατά τα γενόμενα Λουπερκάλια, τα Ρουβεργάλια και τη λεγόμενη "κυνοσκοπία" (augurium canarium).

Κατηγορία:Αρχαίες εορτές
Μπάντεν-Μπάντεν

Το **Μπάντεν Μπάντεν** (γερμανικά: Baden-Baden) είναι κωμόπολη- θέρετρο στο ομοσπονδιακό κράτος της Βάδης-Βυρτεμβέργης, στη Γερμανία. Βρίσκεται στις δυτικές πλαγιές του Μέλαινος Δρυμού, στις όχθες του ποταμού Όος, κοντά στην Καρλσρούη.

Η ονομασία της πόλης προέρχεται από τη γερμανική λέξη Μπάντεν (Baden) που μεταφράζεται ως: *λούομαι*, σε προφανή συσχέτιση με τα λουτρά της. Οι πηγές του Μπάντεν-Μπάντεν ήταν ονομαστές από τη ρωμαϊκή εποχή, οπότε και ιδρύθηκε ως οικισμός.

Το Μπάντεν-Μπάντεν είναι από τις πιο γραφικές λουτροπόλεις της Γερμανίας, επίσης προσφέρει και πολλές ευκαιρίες για ενασχόληση με αθλητικές δραστηριότητες. Οι πηγές του Μπάντεν-Μπάντεν είναι γνωστές για πάνω από 2.000 χρόνια και οι σχετικές εγκαταστάσεις σήμερα θυμίζουν έντονα ρωμαϊκά λουτρά του 3ου αιώνα μ.Χ.. Συγκεκριμένα, το νερό των πηγών του Καρακάλλα, εντός της πόλης, είναι γνωστό για τις θεραπευτικές του ιδιότητες. Η πόλη έχει χαρακτηριστεί μνημείο παγκόσμιας κληρονομιάς της UNESCO από το 2021, μαζί με άλλες λουτροπόλεις της Ευρώπης.

Ο Έλληνας ηγεμόνας της Μολδαβίας Μιχαήλ Στούρτζας ήταν επίτιμος πολίτης της πόλης.

## Εικόνες

Baden-Baden-Innenstadt vom Merkur-04-gje.jpg
Baden-Baden-Leopoldsplatz-08-Stiftskirche-2008-gje.jpg
Baden-Baden-Augustaplatz-26-Platane-2014-gje.jpg
Baden-Baden 10-2015 img41 Pump house.jpg
Baden-Baden-Kurhaus-Sommerfest-04-2010-gje.jpg
Baden-Baden-Neues Schloss-214-2016-gje.jpg
Baden-Baden-Caracalla-Therme-44-vom Paracelsusweg-2021-gje.jpg
Baden-Baden-Dernfeldstaffeln-16-2015-gje.jpg
Baden-Baden-Stourdza-Kapelle-17-2021-gje.jpg
Baden-Baden-Goenneranlage-Josefinenbrunnen-24-Trinkkur-gje.jpg
Baden-Baden-Kloster Lichtental-44-2020-gje.jpg
Baden-Baden-Lichtentaler Allee-718-Klosterwiese-Reiter-2009-gje.jpg
Baden-Baden-Lichtentaler Allee-338-Taubenhaus-2013-gje.jpg


## Παραπομπές


Κατηγορία:Πόλεις της Βάδης-Βυρτεμβέργης
Κατηγορία:Μνημεία Παγκόσμιας Κληρονομιάς στη Γερμανία
116 Σιρόνα

Η **Σιρόνα** (*Sirona*) είναι ένας αρκετά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,82. Ανακαλύφθηκε το 1871 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της θεάς της ιάσεως και των ιαματικών πηγών στην κελτική μυθολογία.

## Φυσικά χαρακτηριστικά
Η μέση διάμετρος της Σιρόνας είναι 71,7 χλμ. Η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Σιρόνας εκτιμάται σε 2,00&nbsp;cm/sec², δηλαδή η βαρύτητα εκεί είναι 490 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 37,9 m/sec (136 χιλιόμετρα την ώρα).

Ο φασματικός τύπος της Σιρόνας είναι **S** (λιθώδης). Η μέση θερμοκρασία στην επιφάνειά της εκτιμάται σε 106 βαθμούς Κελσίου κάτω από το μηδέν.

Η Σιρόνα περιστρέφεται γύρω από τον εαυτό της μία φορά κάθε 12 ώρες και 2 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σιρονα
Πολιτιστικές απεικονίσεις της Ελισάβετ Α΄ της Αγγλίας

Η Ελισάβετ Α' της Αγγλίας έχει εμπνεύσει καλλιτεχνικά και πολιτιστικά έργα για πάνω από τέσσερις αιώνες. Οι ακόλουθες λίστες καλύπτουν διάφορα είδη, διαχρονικά έργα τέχνης, και πρόσφατες εμφανίσεις στην λαϊκή κουλτούρα, τις ταινίες και τα μυθιστορήματα. Τα λήμματα εκπροσωπούν πορτραίτα που ο αναγνώστης έχει μια μεγαλύτερη ευκαιρία να αντιμετωπίσει  από ότι έναν πλήρη κατάλογο.

## Τέχνη, λογοτεχνία, θέατρο και μουσική
*Τα ιδιόχειρα γραπτά της Ελισάβετ, που ήταν σημαντικά, συλλέχθηκαν και δημοσιεύθηκαν από τις Εκδόσεις του Πανεπιστημίου του Σικάγο με τον τίτλο *Elizabeth I: Collected Works* (Ελισάβετ Α΄: Συλλογή Έργων).
*Η Προσωπογραφία της Ελισάβετ Α΄ την δόξασε κατά την βασιλεία της και απέκρυψε την ηλικία της στα μεταγενέστερα πορτραίτα. Η Ελισάβετ συχνά απεικονιζόταν σε πλούσια και στιλιζαρισμένα φορέματα. Η Ελισάβετ συχνά απεικονίζεται να κρατά ένα κόσκινο ένα σύμβολο της παρθενίας.

## Παραπομπές

Ελισάβετ Α΄
Μαρία Β'

Το **Μαρία Β** ή **Μαίρη Β**' μπορεί να αναφέρεται σε κάποιο από τα εξής πρόσωπα:

*Μαρία Β' της Αγγλίας, Μαρία Β' της Αγγλίας, της Ιρλανδίας και της Σκωτίας (1662–1694), σύζυγος του Γουλιέλμου Γ' και κόρη του Ιάκωβου Β'
*Μαρία Α' της Σκωτίας (1542-1587), συχνά αναφερόμενη ως *Μαρία, Βασίλισσα των Σκώτων*
(αναγνωρισμένη ως *Μαρία Β' της Αγγλίας* από Άγγλους Νομομαθείς)
*Μαρία Β' της Πορτογαλίας (1819-1853)
Ξινό λάχανο

thumb|right|350px|Ποικιλία με ξινό λάχανο, αλλαντικά και πατάτες βραστές
Το **ξινό λάχανο** (γερμ. *Sauerkraut*, γαλλ. *Choucroute*) είναι σπεσιαλιτέ της γερμανικής και γαλλικής κουζίνας. Παρασκευάζεται από λάχανο με αλάτι και συνδυάζεται με κρεατικά ή αλλαντικά, συνήθως τον χειμώνα που δεν υπάρχουν σαλάτες, είναι αποτέλεσμα ζύμωσης, και αντιστοιχεί στο ελληνικό λάχανο τουρσί. Λόγω της ξινής του γεύσης είναι πολύ δημοφιλές, είναι δε και ιδιαίτερα υγιεινό λόγω της μεγάλης ποσότητας βιταμίνης C. Εκτός από τις γερμανόφωνες χώρες σερβίρεται παραδοσιακά και στην Τσεχία, όπως και στις γερμανόφωνες περιοχές της Γαλλίας (Λωρραίνη και Αλσατία), συνήθως συνδυαζόμενο με ποικίλους τύπους λουκάνικου.

## Εξωτερικοί σύνδεσμοι
* 

Κατηγορία:Γαλλική κουζίνα
Κατηγορία:Γερμανική κουζίνα
Κατηγορία:Αυστριακή κουζίνα
Κατηγορία:Πολωνική κουζίνα
Κατηγορία:Τρόφιμα με βάση το λάχανο
Κατηγορία:Ξινά τρόφιμα
Τετράκις εκατομμύριο

Ο όρος **τετράκις εκατομμύριο** υποδηλώνει τον φυσικό αριθμό **1.000.000.000.000.000**, δηλαδή ένα εκατομμύριο δισεκατομμύρια. Η εκθετική μορφή του αριθμού είναι **<math>\mathrm{10^{15}}</math>**, δηλαδή το 1 ακολουθούμενο από 15 μηδενικά. Το πρόθεμα για τις μονάδες φυσικών μεγεθών του Διεθνούς Συστήματος Μονάδων (SI) στη Φυσική που υποδηλώνει μεγαλύτερη μονάδα κατά 1 τετράκις εκατομμύριο φορές είναι «πετα-» (peta-, σύμβολο P). Στην επιστημονική χρήση, αριθμοί της τάξεως του τετράκις εκατομμύριου γράφονται σχεδόν πάντα με την εκθετική τους μορφή.

* Στο σώμα ενός ελέφαντα, του μεγαλύτερου δηλαδή χερσαίου ζώου, υπάρχουν περί το 1 τετράκις εκατομμύριο κύτταρα (προσέγγιση τάξεως μεγέθους), ενώ ένα μέσο σμήνος γαλαξιών περιέχει περί το 1 τετράκις εκατομμύριο αστέρες.

Κατηγορία:Αριθμοί δυναμοσειρών
Βησιγότθοι

right|thumb|300px|Μετακινήσεις των Βησιγότθων κατά των 4ο και 5ο αιώνα μ.Χ.
thumb|right|Το βησιγοτθικό βασίλειο το 500 μ.Χ. περίπου.
Οι **Βησιγότθοι** ήταν ο δυτικός κλάδος των νομαδικών γερμανικών φύλων που αναφέρονται συλλογικά ως Γότθοι. Αυτές οι φυλές άκμασαν και εξαπλώθηκαν τα τελευταία χρόνια της Ρωμαϊκής Αυτοκρατορίας, κατά την Ύστερη Αρχαιότητα, η οποία είναι γνωστή και ως περίοδος των Μεγάλων Μεταναστεύσεων. Οι Βησιγότθοι προήλθαν από προγενέστερες γοτθικές ομάδες που εισέβαλαν στη Ρωμαϊκή Αυτοκρατορία ξεκινώντας το 376 και νικώντας τους Ρωμαίους στη μάχη της Αδριανούπολης, το 378.

## Μετακινήσεις σε Βαλκανική, Ιταλία
Οι Βησιγότθοι αναδείχθηκαν σε ξεχωριστή πληθυσμιακή ομάδα κατά τον 4ο αιώνα, αρχικά στη Βαλκανική, όπου και συμμετείχαν σε πολλές εκστρατείες κατά της Ανατολικής και της Δυτικής Ρωμαϊκής Αυτοκρατορίας. Ο βησιγοτθικός στρατός, υπό την ηγεσία του Αλάριχου Α', εκστράτευσε νικηφόρα και κυρίευσε ακόμη και την ίδια τη Ρώμη, το 410.

## Το βασίλειο των Βησιγότθων

Μετά τον θάνατο του Αλάριχου Α', εγκαταστάθηκαν στη νότια Γαλατία και χρησιμοποιήθηκαν ως μισθοφόροι από τους Ρωμαίους. Σύντομα όμως επαναστάτησαν και δημιούργησαν το δικό τους βασίλειο, με πρωτεύουσα την Τουλούζη. Σταδιακά επεκτάθηκαν στην Ιβηρική χερσόνησο εκτοπίζοντας τους Βανδάλους και τους Αλανούς. Ταυτόχρονα, όμως, τερματίστηκε η κυριαρχία τους στη νότια Γαλατία το 507, καθώς εκδιώχθηκαν από τους Φράγκους, υπό τον Κλόβι/Χλωδοβίκο) Α'. Έτσι το βησιγοτθικό βασίλειο, γνωστό και ως Βασίλειο του Τολέδου, περιορίστηκε στην Ιβηρική (σημερινή Ισπανία και Πορτογαλία), με εξαίρεση το Βασίλειο των Σουηβών της Γαλικίας, στα βορειοδυτικά και τη βυζαντινή (ρωμαϊκή) επαρχία της Σπανίας, στα νότια. Το 711 και 712 οι Βησιγότθοι ηττήθηκαν από τους προελαύνοντες Άραβες και Βέρβερους και ολόκληρη η περιοχή που έλεγχαν τέθηκε σύντομα υπό τον έλεγχο του Χαλιφάτου των Ομαγιαδών.

Απομεινάρια των Βησιγότθων σήμερα αποτελούν εκκλησίες και αρχαιολογικά ευρήματα στην Ισπανία και την Πορτογαλία.

## Πηγές
* Παγκόσμιο Βιογραφικό Λεξικό. Εκδοτική Αθηνών, Αθήνα 1990. Τόμος Α΄.

## Εξωτερικοί σύνδεσμοι
* 
* 


Κατηγορία:Πρώιμοι γερμανικοί λαοί
Κατηγορία:Λαοί της Ευρώπης της Εποχής του Σιδήρου
Κατηγορία:Ιστορία των Αστουριών
Μαλιείς

200px|right|thumb|Τα κράτη της κοιλάδας του Σπερχειού κατά την αρχαιότητα
Οι **Μαλιείς** ήταν αρχαίο ελληνικό φύλο που κατοικούσε στην ανατολική κοιλάδα του Σπερχειού, γύρω από τον Μαλιακό κόλπο. Στα δυτικά συνόρευαν με τους Αινιάνες, νότια με τους Οιταίους και βόρεια με τους Θεσσαλούς. 
Η κύρια πόλη τους ήταν η Τραχίνα. Στην άλλη μεγάλη πόλη τους την Ανθήλη υπήρχε μεγάλος ναός, αφιερωμένος στη θεά Δήμητρα ενώ η πόλη αποτελούσε και πρώιμο κέντρο της Δελφικής Αμφικτυονίας. Το 426 π.Χ. οι Μαλιείς ζήτησαν τη βοήθεια της Σπάρτης στον πόλεμο που είχαν με τους γείτονες τους Οιταίους. Οι Σπαρτιάτες έσπευσαν για βοήθεια και ίδρυσαν μία νέα πόλη στην περιοχή των Μαλιέων την Ηράκλεια Τραχινία. Τις επόμενες δεκαετίες οι Μαλιείς βρέθηκαν κάτω από την ηγεμονία της Σπάρτης, μέχρι τον Κορινθιακό πόλεμο που συμμάχησαν με την Κόρινθο και στράφηκαν εναντίον της Σπάρτης. Σε αυτό των πόλεμο οι Μαλιείς έχασαν την περιοχή της Τραχίνας που πέρασε στους Οιταίους και νέα τους πρωτεύουσα έγινε η Λαμία. Τα επόμενα χρόνια μαζί με τους γείτονές τους Οιταίους και Αινιάνες έγιναν μέλη της Κορινθιακής συμπολιτείας και αργότερα της Αιτωλικής. Το 189 π.Χ. εντάχθηκαν στην Αχαΐα Φθιώτιδα της Θεσσαλίας και τα επόμενα χρόνια θεωρούνταν Θεσσαλοί.
Ακροποταμιά Κιλκίς

Η **Ακροποταμιά** είναι ημιορεινό χωριό του Κιλκίς σε υψόμετρο 240 μέτρων.

## Γεωγραφία - Ιστορία
Η Ακροποταμιά βρίσκεται  προς τα νότια του νομού Κιλκίς, στα όρια με το νομό Θεσσαλονίκης, σε απόσταση 12 χλμ. ΝΑ. της πόλης του Κιλκίς και 48 χλμ. Β.-ΒΑ. της Θεσσαλονίκης. Το κέντρο της Ακροποταμιάς διασχίζει ο Ξηροπόταμος, παραπόταμος του Γαλλικού ενώ μέσα από αυτό περνάει η επαρχιακή οδός Κιλκίς - Καρτέρων. Οι κάτοικοι του χωριού είναι στην συντριπτική τους πλειοψηφία πρόσφυγες από την περιοχή της Τσάλκας της Γεωργίας (Κερέκ) αλλά και από τον Καύκασο, από το χωριό Χαλίφογλου της περιοχής Κάρς. Η παλιά ονομασία του χωριού μέχρι το 1927 ήταν **Ινανλί** και ανήκε μέχρι το 1934 στο νομό Θεσσαλονίκης. Σύμφωνα με το πρόγραμμα Καλλικράτης, μαζί με το Λειψύδριο, την Άνω Ποταμιά και την Κάτω Ποταμιά αποτελούν την τοπική κοινότητα Λειψυδρίου που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 128 κατοίκους. Κατά την απογραφή του 2001 είχε 212 κατοίκους.
## Πληθυσμός

## Εξωτερικοί σύνδεσμοι
*
*Η Ακροποταμιά Κιλκίς 18-12-16 στο https://www.youtube.com

## Σημείωση
Δεν πρέπει να συγχέεται με τον οικισμό Ακροπόταμο Θεσσαλονίκης που μέχρι το 1940 ονομαζόταν Ακροποταμιά.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Ιωάννης Βορδόνης

Ο **Ιωάννης Βορδόνης** ήταν Έλληνας λόγιος εγκατεστημένος στη Τεργέστη ο οποίος είχε διαπρέψει επί τουρκοκρατίας.

Προέδρευε όλων των σχολείων και πρόσφερε ιδιαίτερες υπηρεσίες στα ελληνικά γράμματα. 
Το 1819 ήταν κατά τον Λόγιο Ερμή "*Πρόεδρος του Γένους*" και παρίστατο σε όλες τις εξετάσεις των εκεί σχολείων, όπως τούτο περιλαμβάνεται και σε έγγραφο με αριθμό 7041 της Εθνολογικής Εταιρίας.

## Πηγές
*"Μεγάλη Ελληνική Εγκυκλοπαίδεια Δρανδάκη" τομ.Ζ΄, σελ.548.

Κατηγορία:Δάσκαλοι του Γένους
Βαλδουίνος Δ΄ της Φλάνδρας

thumb|right|250px|Βαλδουίνος ο Γενειοφόρος
Ο **Βαλδουίνος Δ΄ της Φλάνδρας** ή **Βαλδουίνος ο Γενειοφόρος**  (*Boudewijn IV van Vlaanderen*, 980 – 30 Μαΐου 1035), Κόμης της Φλάνδρας (987 – 1035) ήταν γιος και διάδοχος του Αρνούλφου Β΄ της Φλάνδρας και της Ροζάλας της Λομβαρδίας από τον Οίκο της Ιβρέας. Διαδέχθηκε τον πατέρα του (987) υπό την κηδεμονία της μητέρας του Ροζάλας που παντρεύτηκε σε δεύτερο γάμο της τον Ροβέρτο Β΄ της Γαλλίας. 

## Στροφή του ενδιαφέροντος για την Γαλλική Φλάνδρα

Σε αντίθεση με τους προκατόχους του ο Βαλδουίνος ο Γενειοφόρος έστρεψε το ενδιαφέρον του στην ανατολή και στον βορά αφήνοντας τις νότιες περιοχές της κομητείας στα χέρια του υποτακτικού του κόμητος του Γκουίν και του Σεν Πόλ.
Στα βόρεια παραχώρησε τη Ζηλανδία στον αυτοκράτορα Ερρίκο Β΄ με ανταλλάγματα την Βαλανσιέν στην ανατολική όχθη του ποταμού Σκάλδη και τμήματα του Καμπραί όπως το Σεν Ομέρ και το βόρειο Τερνουά (1120).
Στην Γαλλική Φλάνδρα η κυριαρχία του Βαλδουίνου ήταν αναμφισβήτητη, οργάνωσε μεγάλο αποικισμό κατά μήκος των βαλτότοπων της ακτής της Φλάνδρας επεκτείνοντας την πόλη και το λιμάνι της Μπρυζ. Ο Βαλδουίνος ο Γενειοφόρος πέθανε σε ηλικία 55 ετών (30 Μαΐου 1035).

## Οικογένεια

Νυμφεύτηκε σε πρώτο γάμο την Ογίβη των Αρντέν, κόρη του Φρειδερίκου κόμη τού Μόσελγκαου, με την οποία απέκτησε: 
* Βαλδουίνος Ε΄ 1012-1067, κόμης της Φλάνδρας.

Νυμφεύτηκε σε δεύτερο γάμο την Ελεονώρα της Νορμανδίας, κόρη του Ριχάρδου Β΄ δούκα της Νορμανδίας, με την οποία απέκτησε:
* Ιουδήθ 1033-1094, παντρεύτηκε τον Γουέλφο Α΄ δούκα της Βαυαρίας.

## Παραπομπές
 		


## Πηγές
*John E. Morby, "The Sobriquets of Medieval European Princes", Canadian Journal of History, 13:1 (1978), p.&nbsp;9. Baldwin called himself Honesta Barba (true beard) in his own charters.
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984)
*Jean Dunbabin. France in the Making 843-1180, Second Edition (Oxford; New York; Oxford University Press, 2004)
*Heather J Tanner, Families, Friends, and Allies: Boulogne and Politics in Northern France and England c. 879–1160 (Leiden; Boston: Brill, 2004)
*Richard Mylius Sherman, The Ghents: A Flemish Family in Norman England, UMI Dissertation Information Service, Ann Arbor, MI (1988)
*Philip Grierson, 'The Relations between England and Flanders before the Norman Conquest', Transactions of the Royal Historical Society, Vol. 23 (1941)

## Εξωτερικοί σύνδεσμοι
*ΓΕΝΕΑΛΟΓΙΑ ΤΩΝ ΚΟΜΗΤΩΝ ΤΗΣ ΦΛΑΝΔΡΑΣ

Κατηγορία:Κόμητες της Φλάνδρας
Κατηγορία:Οίκος της Φλάνδρας
117 Λόμια

Η **Λόμια (Lomia)** είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,95. Ανακαλύφθηκε το 1871 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία. Είναι αξιοσημείωτη η σχεδόν κυκλική τροχιά της (πολύ μικρή εκκεντρότητα) που όμως συνδυάζεται με σχετικά μεγάλη κλίση ως προς το επίπεδο της εκλειπτικής.

## Φυσικά χαρακτηριστικά
Η μέση διάμετρος της Λόμιας υπολογίσθηκε σε 148,7 χλμ., ενώ η μάζα της εκτιμάται σε 3,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Λόμιας εκτιμάται σε 4,16&nbsp;cm/sec² (235 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 78,6 m/sec (283 χιλιόμετρα την ώρα).

Ο φασματικός τύπος της Λόμιας είναι **C** (ανθρακούχος). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 112 βαθμούς Κελσίου κάτω από το μηδέν.

Δύο επιπροσθήσεις αστέρων από τη Λόμια έχουν παρατηρηθεί, το 2000 και το 2003. Η Λόμια περιστρέφεται γύρω από τον εαυτό της μία φορά κάθε 9 ώρες και 8 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λομια
Χάινριχ Σβάμπε

Ο **Σάμουελ Χάινριχ Σβάμπε** (, 25 Οκτωβρίου 1789 – 11 Απριλίου 1875) ήταν Γερμανός Αστρονόμος, γνωστός για τις έρευνές του σχετικά με τις ηλιακές κηλίδες και την περιοδικότητά τους.

## Βιογραφία
Ο Σβάμπε γεννήθηκε στο Ντεσάου. Αρχικά ήταν φαρμακοποιός, αλλά το ενδιαφέρον του στράφηκε στην Αστρονομία και το 1826 άρχισε να παρατηρεί τις ηλιακές κηλίδες. Ο Σβάμπε προσπαθούσε αρχικώς να ανακαλύψει ένα νέο πλανήτη πιο κοντά στον Ήλιο από ό,τι ο Ερμής, τον υποθετικό Βουλκάν. Εξαιτίας της εγγύτητάς του στην ηλιακή σφαίρα, ένας τέτοιος πλανήτης θα ήταν ευκολότερο να ανιχνευθεί ως μία μαύρη κηλίδα που θα φαινόταν να περνά μπροστά από τον ήλιο (δηλαδή σε μία διάβασή του). Επί 17 χρόνια, από το 1826 έως το 1843, σε κάθε ηλιόλουστη ημέρα, ο Σβάμπε παρατηρούσε την ηλιακή επιφάνεια και κατέγραφε τις κηλίδες της, ώστε να εντοπίσει τον Βουλκάν ως μία από αυτές. Δεν ανακάλυψε τον πλανήτη, αλλά πρόσεξε μία περιοδική μεταβολή στον αριθμό των κηλίδων και δημοσίευσε το εύρημά του με ένα σύντομο άρθρο υπό τον τίτλο «Ηλιακές παρατηρήσεις κατά το 1843». Σε αυτό το άρθρο, ο Σβάμπε πρότεινε την ύπαρξη μιας πιθανής περιοδικότητας 10 ετών, δηλαδή ότι κάθε δέκατο έτος ο αριθμός των κηλίδων έφθανε σε ένα μέγιστο. Αρχικά η αστρονομική κοινότητα δεν έδωσε μεγάλη σημασία σε αυτή τη δημοσίευση, αλλά ο Ρούντολφ Βολφ, διευθυντής τότε του Αστεροσκοπείου της Βέρνης, εντυπωσιάστηκε κι έτσι άρχισε να παρατηρεί και ο ίδιος συστηματικά τις ηλιακές κηλίδες. Οι παρατηρήσεις του Σβάμπε χρησιμοποιήθηκαν αργότερα, το 1851, από τον Αλεξάντερ φον Χούμπολτ στον τρίτο τόμο του έργου του *Kosmos*. Σήμερα, η ενδεκαετής (κατά μέσο όρο) περιοδικότητα των ηλιακών κηλίδων είναι πλήρως επιβεβαιωμένη.

Το 1857 ο Σβάμπε τιμήθηκε με το Χρυσό Μετάλλιο της Βασιλικής Αστρονομικής Εταιρείας.
## Ονομάσθηκαν προς τιμήν του
* Ο κρατήρας **Σβάμπε** στο βόρειο ημισφαίριο της Σελήνης, με διάμετρο 25 χιλιόμετρα, πήρε το όνομά του από τον Χάινριχ Σβάμπε.

## Εξωτερικοί σύνδεσμοι
* Αποσπάσματα από το άρθρο «Ηλιακές παρατηρήσεις κατά το 1843» του Σβάμπε.
* Chris Plicht: "Schwabe, Samuel Heinrich (1789 - 1875)"  
* Η ιστορία του Ηλίου

Σβαμπε
Κατηγορία:Αστρονόμοι του 19ου αιώνα
Βίλχελμ Τέμπελ

Ο **Ερνστ Βίλχελμ Λέμπερεχτ Τέμπελ** (, 4 Δεκεμβρίου 1821 – 16 Μαρτίου 1889), πρισσότερο γνωστός ως **Βίλχελμ Τέμπελ** (), ήταν Γερμανός αστρονόμος, ο οποίος εργάσθηκε στη Μασσαλία μέχρι την έναρξη του Γαλλοπρωσικού Πολέμου το 1870, οπότε και εγκαταστάθηκε στην Ιταλία.

Ο Τέμπελ ανακάλυψε 21 κομήτες, μεταξύ των οποίων και ο περιοδικός Κομήτης 55P/Τέμπελ-Τατλ, γνωστός σήμερα ως υπεύθυνος για τη βροχή διαττόντων Λεοντίδες, καθώς και ο 9P/Τέμπελ, που έγινε ο στόχος της διαστημικής αποστολής της NASA *[[Deep Impact (διαστημική αποστολή)|Deep Impact]]* το 2005.

Επίσης, ο Τέμπελ ανακάλυψε πέντε αστεροειδείς, όλους από τη θέση που κατείχε στη Μασσαλία, με πρώτο τον 64 Αγγελίνα και τελευταίο τον 97 Κλωθώ.

## Ονομάσθηκαν προς τιμή του
* Ο αστεροειδής 3808 Τέμπελ, που ανακαλύφθηκε το 1982.
* Ο κρατήρας Τέμπελ, κοντά στον ισημερινό της Σελήνης.

## Παραπομπές



Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Αλέκος Καράλης

Ο **Αλέκος Καράλης** είναι Έλληνας πρώην καλαθοσφαιριστής. Η θέση του ήταν σούτινγκ γκαρντ. Το ύψος του έδινε πλεονέκτημα κοντά στο καλάθι και συνήθιζε να αγωνίζεται με μπασίματα. Σημαντικά προσόντα του ήταν ικανότητα του να διακρίνεται σε άμυνα και επίθεση αλλά και η ευστοχία του. Αγωνίστηκε στην ομάδα του Παναθηναϊκού από το 1948 και συνέβαλε στην κατάκτηση 3 πρωταθλημάτων (1950, 1951, 1954) που ήταν από τα πρώτα που κατέκτησε ο σύλλογος. Υπήρξε επίσης διεθνής και συμμετείχε στους Μεσογειακούς Αγώνες το 1951 όπως επίσης και σε αγώνες της εθνικής ενόπλων.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Παναθηναϊκού
Κατηγορία:Σούτινγκ γκαρντ
Κατηγορία:Καλαθοσφαιριστές στους Μεσογειακούς Αγώνες 1951
118 Πειθώ

Η **Πειθώ (Peitho)**, είναι ένας αστεροειδής της Κύριας Ζώνης Αστεροειδών. Ανακαλύφθηκε το 1872 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα των ομώνυμων προσώπων της ελληνικής μυθολογίας. Η Πειθώ έχει απόλυτο μέγεθος (όπως ορίζεται για το Ηλιακό Σύστημα) 9,14.

## Φυσικά χαρακτηριστικά
Η μέση διάμετρος της Πειθούς υπολογίσθηκε σε 41 ως 42 χλμ., ενώ η μάζα της εκτιμάται σε 76 τρισεκατομμύρια τόνους. Η μέση επιτάχυνση της βαρύτητας στον ισημερινό της Πειθούς εκτιμάται σε 1,17&nbsp;cm/sec² (837 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 22 m/sec (79 χιλιόμετρα την ώρα).

Ο φασματικός τύπος της Πειθούς είναι μάλλον **S** (λιθώδης). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν.

Η Πειθώ περιστρέφεται γύρω από τον εαυτό της μία φορά κάθε 7 ώρες και 49 λεπτά, σύμφωνα με τις πλέον πρόσφατες φωτομετρικές παρατηρήσεις (Κολοράντο Σπρινγκς, 2009).

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πειθω
Ζαν-Πωλ Λενέν

thumb|200px|Ο ''Μίτος της Αριάδνης''
Ο **Ζαν-Πωλ Λενέν** (*Jean-Paul Laenen*) είναι Βέλγος γλύπτης, χαράκτης και σχεδιαστής μεταλλίων, γεννημένος το 1931 στο Μέχελεν (Mechelen, γαλλ. Malines) του Βελγίου. Μετά την εκπαίδευσή του στο Ινστιτούτο Σαιν-Λυκ (Institut Saint-Luc) στις Βρυξέλλες και στη Σχολή Καλών Τεχνών Σλέιντ (Slade School of Fine Art) του Λονδίνου, ολοκληρώνει την καλλιτεχνική του μαθητεία στη Σχολή Μαρμάρου (Scuola del Marmo) στην Καρράρα της Ιταλίας. Είναι μέλος της Βασιλικής Ακαδημίας του Βελγίου.

Από το έτος 1952 αφιερώνεται εξολοκλήρου στη γλυπτική. Αρχικά τα έργα του τείνουν προς τον κονστρουκτιβισμό, που μορφοποιείται στη συνέχεια σε πιο συνθετικές φόρμες. Εκείνο όμως που χαρακτηρίζει το έργο του είναι η μεγάλη σημασία που αποδίδει στο πάντρεμα της γλυπτικής με τον περιβάλλοντα χώρο.

Το πιο χαρακτηριστικό και πλέον αναγνωρίσιμο έργο του είναι «Ο Μίτος της Αριάδνης» (Le Fil d' Ariane), που στεφανώνει την αψίδα -πασαρέλα του Ευρωπαϊκού Κοινοβουλίου στις Βρυξέλλες (Rue Belliard). Είναι η ελληνική μυθολογία που εμπνέει τον καλλιτέχνη - Ο Θησέας, μπαίνοντας στο Λαβύρινθο για να σκοτώσει το Μινώταυρο, παίρνει από τα χέρια της κόρης του βασιλιά της Κρήτης Μίνωα το νήμα που θα ξετυλίξει για να βρει ξανά το δρόμο του.

Αλληγορικά όμως μεταφέρει εδώ ο καλλιτέχνης το μύθο στην πραγματικότητα της εποχής μας. Τα δυο μεγάλα αγάλματα από μπρούντζο και ατσάλι, ύψους τριών μέτρων το καθένα, τοποθετημένα στις δυο άκρες της γυάλινης πασαρέλας του Ευρωκοινοβουλίου συμβολίζουν τους Ευρωπαίους πολίτες που ψάχνουν κι αυτοί το δρόμο τους στη νέα Ενωμένη Ευρώπη.

## Παραπομπές


## Πηγές
* Gwennaelle Gribaumont: "Bruxelles, 200 Sculptures se racontent", Editions Aparte, Bruxelles, 2008.

## Εξωτερικοί σύνδεσμοι
* 

Κατηγορία:Βέλγοι γλύπτες
Κατηγορία:Βέλγοι χαράκτες
Μάνδρες

Με την ονομασία **Μάνδρες** ή **Μάντρες** υπάρχουν οι εξής οικισμοί:
* Μάνδρες Κιλκίς
* Μάνδρες Ιωαννίνων
* Μάνδρες Καβάλας
* Μάνδρες Λευκωσίας
* Μάντρες Τρικώμου

Κατηγορία:Αποσαφηνίσεις ελληνικών τοπωνυμίων
Νικηφόρος Διαμαντούρος

Ο **Νικηφόρος Διαμαντούρος** είναι Έλληνας πανεπιστημιακός. Γεννήθηκε στις 25 Ιουνίου 1942 στην Αθήνα και σπούδασε αρχικά στο Πανεπιστήμιο της Ιντιάνα και στη συνέχεια έλαβε το μεταπτυχιακό (1969) και διδακτορικό (1972) του τίτλο από το Πανεπιστήμιο Κολούμπια.

Υπηρέτησε τη θέση του Ευρωπαίου Διαμεσολαβητή την περίοδο από το 2003 έως το 2013. Διαδέχτηκε (ως δεύτερος Ευρωπαίος Διαμεσολαβητής) τον πρώτο από την ίδρυση του θεσμού με τη Συνθήκη του Μάαστριχτ (1992) Ευρωπαίο Διαμεσολαβητή (1995-2003), τον Φινλανδό Γιάκομπ Σέντερμαν (Jacob Soederman, γεν. 1938). Για πρώτη φορά εκλέχτηκε στη θέση του Ευρωπαίου Διαμεσολαβητή από το Ευρωπαϊκό Κοινοβούλιο την 1η Απριλίου 2003. Επανεξελέγη για πενταετή θητεία τον Ιανουάριο του 2005 και ξανά στις 20 Ιανουαρίου 2010 για άλλα 4 χρόνια. Έμεινε στη θέση αυτή έως το 2013, όταν τον διαδέχθηκε η Ιρλανδή Έμιλυ Ο Ράιλι.

Κατά την περίοδο 1992 - 1998 ήταν πρόεδρος της Ελληνικής Εταιρείας Πολιτικής Επιστήμης, ενώ την περίοδο 1995 - 1998 διετέλεσε πρόεδρος του Ελληνικού τμήματος του Εθνικού Κέντρου Κοινωνικών Ερευνών (ΕΚΚΕ) και την περίοδο 1998 - 2003 υπηρέτησε ως ο πρώτος Συνήγορος του Πολίτη της Ελλάδος. Από το 1993 έως το 2009 ήταν καθηγητής της Πολιτικής Επιστήμης στο Πανεπιστήμιο Αθηνών, έχοντας φτάσει στη βαθμίδα του ομότιμου καθηγητή. To 2014 εξελέγη τακτικό μέλος της Ακαδημίας Αθηνών.

Το 2010 του απονεμήθηκε ο Σταυρός της Αξίας της Δημοκρατίας της Πολωνίας και το 2004 του Παράσημο του Τάγματος Αριστείας του Φοίνικος, της Ελληνικής Δημοκρατίας.

Το 2011 πριν αναλάβει την πρωθυπουργία της Ελλάδας ο Λουκάς Παπαδήμος, ήταν ανάμεσα στους υποψήφιους πρωθυπουργούς, θέση όμως που ο ίδιος απέρριψε.

Στις 6 Σεπτεμβρίου 2015, ανακοινώθηκε η τοποθέτησή του στη θέση του επικεφαλής του ψηφοδελτίου επικρατείας του Ποταμιού για τις εκλογές του Σεπτεμβρίου 2015.

## Εργογραφία
Έχει συγγράψει ή έχει λάβει μέρος σε συλλογικά έργα, με θέμα την πολιτική επιστήμη. Μεταξύ αυτών:
*Διαμαντούρος, Νικηφόρος, *Οι απαρχές της συγκρότησης σύγχρονου κράτους στην Ελλάδα 1821-1828*, μτφρ. Κώστας Κουρεμένος, εκδ. Μορφωτικό Ίδρυμα Εθνικής Τραπέζης, Αθήνα, 2002
*Διαμαντούρος, Νικηφόρος, *Πολιτισμικός δυισμός και πολιτική αλλαγή στην Ελλάδα της μεταπολίτευσης: Πλαίσιο ερμηνείας*, μτφρ. Δημήτρης Α. Σωτηρόπουλος, εκδ. Αλεξάνδρεια, 2000.

## Παραπομπές


## Εξωτερικοί σύνδεσμοι
*
*

Κατηγορία:Έλληνες πανεπιστημιακοί του 20ού αιώνα
Κατηγορία:Ευρωπαϊκή Ένωση
Κατηγορία:Έλληνες νομικοί
Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών
Κατηγορία:Έλληνες πολιτευτές
Κατηγορία:Μέλη της Ακαδημίας Αθηνών
Κατηγορία:Αποδέκτες του Χρυσού Σταυρού της Αξίας (Πολωνία)
Σίνδοι

thumb|250px|Αρχαία αγγεία (αρύβαλλοι) από την νεκρόπολη των Σινδών, στη Φαναγόρεια.

Οι **Σίνδοι** ή και **Σινδοί** ήταν αρχαίος Σκυθικός λαός Ιρανικής καταγωγής που κατοικούσε γύρω από τη Μαιώτιδα λίμνη στα ανατολικά του Κιμμέριου Βοσπόρου. Αποτελούσε τμήμα του λαού των Μαιωτών από τους οποίους αποσπάστηκε κάποια στιγμή.

Οι Σινδοί ήρθαν σε επαφή με τους Έλληνες και ανέπτυξαν στενές σχέσεις· τον 6ο αιώνα π.Χ. ιδρύθηκαν οι πρώτες ελληνικές αποικίες στην επικράτειά τους. Αρχαιολογικά ευρήματα στους οικισμούς Σεμιμπράτνεγιε και Ανάπσκογιε, όπως αμφορείς από τη Χίο και Λέσβο δείχνουν εμπορικές συναλλαγές μεταξύ των Σινδών και Ελλήνων ή ακόμη και συγκατοίκηση στους οικισμούς. Οι Σινδοί έκοβαν αργυρά νομίσματα με τη μορφή τού Ηρακλή στη μία πλευρά, που φέρει τη λεοντή στο κεφάλι και είναι γονατιστός με το τόξο του, ενώ και στην άλλη πλευρά έφεραν συνήθως την επιγραφή *ΣΙΝΔΩΝ* μαζί με κεφαλή ίππου ή παράσταση γλαύκας.

Από τους γνωστότερους Σινδούς ήταν ο Σωπαίος, που αναφέρεται από τον Ισοκράτη στους λόγους του. Η κόρη του Σωπαίου είχε παντρευτεί γιο τού βασιλιά τού Βοσπόρου Σατύυρου και όταν η χώρα των Σινδών προσαρτήθηκε στο Βασίλειο του Βοσπόρου απέκτησε μεγάλη γη. Από την ιστορία του Σωπαίου και αυτή της Τιργαταώς φαίνεται, ότι το ελληνικό Βασίλειο του Βοσπόρου επέμβαινε στα εσωτερικά των Σινδών, και κάποια στιγμή η χώρα τους έγινε τμήμα τους. Παρά τις προσπάθειες των υπολοίπων Μαιωτών να επανακτήσουν με πόλεμο τη χώρα των Σινδών δεν τα κατάφεραν, μάλιστα οι απόγονοι τού Σατύρου φέρουν και τον τίτλο και τού βασιλιά των Σινδών.

Οι Σινδοί αργότερα ενσωματώθηκαν υπό τον Μιθριδάτη στο Βασίλειο τού Πόντου. Ήταν γνωστοί σαν λαός μέχρι τον 6ο μ.Χ. αιώνα και αναφέρονται από τον περιηγητή Διονύσιο. 

## Παραπομπές

 
## Πηγές
* 

Κατηγορία:Αρχαίοι λαοί
Κατηγορία:Λαοί της Σκυθίας
Κόμανα Ποντική

Τα **Κόμανα** ήταν πόλη του Πόντου, στη Μικρά Ασία. Βρισκόταν επί του ποταμού Ίριδος (σημ. Γεσίλ Ιρμάκ) και λεγόταν *Ποντική* για να διακρίνεται από την ομώνυμη πόλη της Καππαδοκίας. Ο αρχαιολογικός χώρος των Κομάνων βρίσκεται κοντά στο χωριό Kılıçlı (πρώην Gümenek), 13 χλμ. από την πόλη Τοκάτη, στον ομώνυμο νομό της Τουρκίας.

Φημιζόταν για τη λατρεία της θεάς Ενυούς και της χιττιτικής θεάς Μα, της οποίας ο αρχιερέας τοποθετείτο κατ' αξίωμα αμέσως μετά τον βασιλιά του Πόντου. Πριν από τη ρωμαϊκή κυριαρχία, η πόλη ονομάζονταν Ιεροκαισάρεια. Η ιστορία των Κομάνων αρχίζει το 40 π.Χ..

Τα Κόμανα ήταν έδρα του επισκόπου Νεοκαισαρείας και εκεί μαρτύρησαν ο Άγιος Βασιλίσκος και ο Ιωάννης ο Χρυσόστομος.

## Παραπομπές


## Πηγές
* 

Κατηγορία:Πόντος
Κατηγορία:Αρχαίες πόλεις της Μικράς Ασίας
Πεζικό

thumb|right|250px|Ελαφρύ πεζικό εκ Ρουμελιωτών παρά το Άργος
**Πεζικό** ονομάζεται το όπλο (οργάνωση) του στρατού που μάχεται πάντοτε πεζή, με εκηβόλα ή /και αγχέμαχα όπλα. Η οργάνωση ,εκπαίδευση και αποστολή του είναι η κατοχή εδάφους, ως εκ τούτου είναι όπλο που έχει Πολεμική Σημαία.

## Γενικά
Πολλοί ακόμα και σύγχρονοι στρατιωτικοί θεωρητικοί δεν κατατάσσουν το πεζικό όμοια με τα άλλα όπλα που έχουν συγκεκριμένο και θεμελιώδες μέσον κίνησης ή εξοπλισμό, π.χ. το πυροβόλο του πυροβολικού, ή ο ίππος του ιππικού, ή το άρμα μάχης των τεθωρακισμένων, ή το πολεμικό αεροσκάφος της πολεμικής αεροπορίας, ή το πολεμικό πλοίο του πολεμικού ναυτικού.

Έτσι αντίθετα από τα άλλα όπλα, ιδιαίτερα για το πεζικό θεμελιώδης βάση του είναι ο ίδιος ο στρατιώτης, ο άνθρωπος. Συνεπώς η αξία του οποιουδήποτε πεζικού εξαρτάται κατά το πλείστον από τον ίδιο το λαό από τον οποίο στρατολογείται και συγκροτείται.

Συγκεκριμένα, στο σημείο αυτό ο Γάλλος στρατηγός Ντε Μωντ Ουί σημείωνε στο σχετικό σύγγραμμά του "Πεζικό" ("Infanterie" 1911), κατά μετάφραση εποχής,:
:«*Μόνον οι λαοί οι έχοντες καλόν πεζικόν έχουσι μονίμους επιτυχίας. Οι αρχαίοι Έλληνες, λαός ελεύθερος, αγέρωχος, έχων συνείδησιν της υπεροχής του εν τω πολιτισμώ και θεωρών τους άλλους βαρβάρους είχον εξαίρετον πεζικόν, όπερ τοις διέσωσε την ελευθερίαν των και τοις έδωσε την κυριαρχίαν της Ασίας*».

Το πεζικό υπήρξε ανέκαθεν ένα από τα σπουδαία όπλα του στρατού και το αρχαιότερο. Σήμερα αποτελεί ένα από τα έξι όπλα των Ελληνικών Ενόπλων Δυνάμεων και όχι μόνο. Οι αξιωματικοί του όπλου αυτού χαρακτηρίζονται με το βαθμό τους ακολουθούμενου προς διάκριση με τον όρο "πεζικού", οι δε στρατιώτες ονομάζονται επίσημα με τον αρχαίο ελληνικό όρο "οπλίτες" και κοινώς "πεζικάριοι", ή  "φαντάροι", και πολλοί μαζί "φανταρία", εκ του αντίστοιχου γαλλικού όρου.

Κατηγορία:Πόλεμος
*
Κατηγορία:Πολεμικά επαγγέλματα
Γαζίουρα

Η **Γαζίουρα** ήταν αρχαία πόλη του Πόντου, στον ποταμό Ίρι (σημ. Yesilirmak), μεταξύ Κομάνων και Αμασείας. Ήταν μια από τις έδρες των βασιλιάδων του Πόντου, έρημη όμως κατά τους χρόνους του Στράβωνα (τέλη 1ου αι. π.Χ., αρχές 1ου αι. μ.Χ.). 

## Πηγές
*

Κατηγορία:Πόντος
Οίκος των Βοργία

Με το επίθετο **Βοργία** (ιταλικά: *Borgia*) φέρεται σπουδαία οικογένεια της Ιταλίας του 15ου αιώνα, τα μέλη της οποίας κατέλαβαν υψηλές θέσεις και διαδραμάτισαν σημαντικό ρόλο στην ιστορία της εποχής. Μεταξύ των σημαντικότερων μελών της ήταν ο Πάπας Αλέξανδρος ΣΤ΄, ο Καίσαρας Βοργίας και η ονομαστή Λουκρητία Βοργία.

## Καταγωγή
Αρχικά η οικογένεια αυτή ήταν ισπανικής καταγωγής προερχόμενη από τη Βόρχι (Borjia) της Βαλένθια, με αρχαιότερο όνομα Λάνκολ (Lankol). Πρώτος αντιπρόσωπος της οικογένειας εκείνης φέρεται στην ιστορία ο Αλφόνσος Βοργίας, ο οποίος είχε διατελέσει επίσκοπος της Μαγιόρκα, ύστερα της Βαλένθια και στη συνέχεια σε ηλικία περίπου 80 ετών εξελέγη Πάπας της Ρώμης, οπότε έλαβε το όνομα Πάπας Κάλλιστος Γ΄.

Σύμφωνα με κάποιους ιστορικούς, η αδελφή του Κάλλιστου, η Ισαβέλλα, παντρεύτηκε τον συγγενή της, Γοδεφρείδο Βοργία. Κατ΄ άλλους, ο Βοργίας αυτός ανήκε σε άλλη οικογένεια των Λατζούλη της Αραγωνίας, αλλά πήρε το επίθετο Βοργίας για να μη σβήσει το όνομα μετά το θάνατο του Κάλλιστου ελλείψει αρρένων απογόνων. Από τον παραπάνω γάμο γεννήθηκαν δύο παιδιά, ο Πέτρος Λουδοβίκος Βοργίας και ο Ροδερίγος Βοργίας.

Ο Πέτρος Λουδοβίκος Βοργίας διετέλεσε διοικητής στη Ρώμη και διαχειριστής της περιουσίας του ναού του Αγίου Πέτρου. Ο δε Ροδερίγος Βοργίας το 1455 ανέλαβε καρδινάλιος και το 1492 εκλέχθηκε Πάπας με το όνομα Αλέξανδρος ΣΤ΄. Ο τελευταίος άφησε πολλά νόθα τέκνα, μεταξύ των οποίων τον Καίσαρα Βοργία, τον Ιωάννη Βοργία, τον Γοδεφρείδο Βοργία και την Λουκρητία Βοργία.

## Οίκος των Βοργία
Για την οικογένεια αυτή και τα κυριότερα μέλη της γράφτηκαν τόσα πολλά από τους διάφορους χρονικογράφους, ιστορικούς και ιστοριοδίφες που έχει δημιουργηθεί ολόκληρη φιλολογία στηριζόμενη τόσο σε ιστορικές μαρτυρίες και έγγραφα όσο και σ΄ ένα πλήθος θρύλων που περιλαμβάνουν ραδιουργίες, βιασμούς, αιμομιξίες, μέχρι και δολοφονίες.

Όλοι όμως οι ιστορικοί που έχουν σχετικά ασχοληθεί δεν συμφωνούν. Ειδικότερα οι ιστορικοί του ΙΘ΄ αιώνα παρέστησαν τους Βοργίες με τα μελανότερα χρώματα. Οι νεότεροι όμως αυτών, απαλλαγμένοι από τις θρησκοληψίες, τα πάθη και τις προκαταλήψεις των εχθρικά διακείμενων χρονικογράφων της οικογένειας αυτής της Αναγέννησης, αλλά και των ρομαντικών του ΙΘ΄ αιώνα, αποκατέστησαν την ιστορική αλήθεια, η οποία απέχει κατά πολύ από τις κατηγορίες εκείνες της ανηθικότητας και των εγκλημάτων που καταλόγιζαν στα μέλη της ως δήθεν πρωταγωνιστές σε κάποια μερίδα ευθύνης τους.

## Γενεαλογία των Βοργία

## Πηγές
**Perd. Gregorovius* "Λουκρητία Βοργία" Στουτγάρδη 1873
**Abbé Clement* "Les Borgia" - Paris 1882
**Ch. Yriarte* "Cesar Borgia" - Paris 1889
**Shubert-Soldern* "Die Borgia und ihre Zeit" - Δρέσδη 1902
**Giuseppe Portigliotti* "I Borgia" - 1928.
*"Μεγάλη Ελληνική Εγκυκλοπαίδεια Δρανδάκη" τομ.Ζ΄, σελ.546.

*
Κατηγορία:Ιταλοί ευγενείς
Κατηγορία:Ισπανική τάξη ευγενών
Κατηγορία:Παπικές οικογένειες